

**ข่าวประชาสัมพันธ์**

**กรุงไทยชวนทำบุญสุขใจ ปีใหม่ไทย ไร้โควิด ผ่าน songkran2563.com**

ธนาคารกรุงไทย ร่วมอนุรักษ์และสืบสานประเพณีขึ้นปีใหม่ไทย และสนับสนุนการเว้นระยะห่างทางสังคม หรือ Social Distancing โดยจัดทำเว็บไซต์พิเศษ ภายใต้แนวคิด **ทำบุญสุขใจ ปีใหม่ไทย ไร้โควิด** เชิญชวนลูกค้าและประชาชนร่วมต้อนรับปีใหม่ไทย 2563 ผ่าน songkran2563.com ใน 3 กิจกรรม ได้แก่ **“ทำบุญ”** สรงน้ำพระ ไหว้พระพุทธสิหิงค์ อธิษฐานขอพร เพื่อเป็นสิริมงคลให้กับตนเองและครอบครัว **“บริจาค”** ให้กับ 7 โรงพยาบาลที่ดูแลผู้ป่วยติดเชื้อไวรัสโควิด-19 ด้วยกรุงไทย E-donation และ **"แชร์ภาพ"** ของตนเองเป็นที่ระลึก เพื่อแบ่งปันความสุขให้กับผู้อื่น

 **ทำบุญสุขใจ ปีใหม่ไทย ไร้โควิด** เป็นหนึ่งในกิจกรรมที่ร่วมรณรงค์การอยู่บ้าน หยุดเชื้อ เพื่อชาติ ซึ่งขณะนี้ทุกคนต่างตระหนักถึงความสำคัญ เพื่อหยุดการแพร่ระบาดของไวรัสโควิด- 19 และธนาคารกรุงไทย ขอบคุณที่ห่ า ง กัน โดยพร้อมเคียงข้างคนไทย และขอส่งกำลังใจให้ประชาชนร่วมผ่านวิกฤตในครั้งนี้ไปด้วยกัน

ฝ่ายกลยุทธ์การตลาด
โทร.0-2208-4174-8

11 เมษายน 2563